41. ΑΝΑΓΚ. ΝΟΜΟΣ υπ’ αριθ. 213 της 2/5 Δεκ. 1967 (ΦΕΚ Α΄ 217) Περί συμπληρώσεως της περί του Οργανισμού Απασχολήσεως και Ασφαλίσεως Ανεργίας (ΟΑΑΑ) κειμένης Νομοθεσίας. Άρθρον μόνον.-1.(Προστίθενται παρ. 5 και 6 εις άρθρ. 19 Ν.Δ. 2961/1954, ανωτ. σελ. 91). 2.Εισφοραί εργοδοτών και ησφαλισμένων των παρά τω ΟΑΑΑ κλάδων ανεργίας, στρατεύσεως και Διανεμητικού Λογαριασμού Οικογενειακών Επιδομάτων Μισθωτών (ΔΛΟΕΜ) καταβληθείσαι μέχρι της ισχύος του παρόντος Νόμου δια την ασφάλισιν μισθωτών, δι’ ους εκρίθη μεταγενεστέρως ή ήθελε κριθή ότι δεν υπάγονται εις την ασφάλισιν των ως άνω κλάδων, δεν επιστρέφονται. Τυχόν εκκρεμείς δίκαι αναζητήσεως τοιούτων εισφορών καταργούνται. 3.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Σελ. 98,26(γ) 334-052

[Source: greek_legal_code_raptarchis | Tokens: 729]